CELEX: 31982D0541
Language: el
Date: 1982-07-26 00:00:00
Title: 82/541/EOK: Απόφαση τής Επιτροπής τής 26ης Ιουλίου 1982 περί τροποποιήσεως τής απόφασης αριθ. 78/706/EOK σχετικής μέ ορισμένες διοικητικές μεθόδους τής λειτουργίας τού Ευρωπαϊκού Κοινωνικού Ταμείου

Avis juridique important

|

31982D0541

82/541/EOK: Απόφαση τής Επιτροπής τής 26ης Ιουλίου 1982 περί τροποποιήσεως τής απόφασης αριθ. 78/706/EOK σχετικής μέ ορισμένες διοικητικές μεθόδους τής λειτουργίας τού Ευρωπαϊκού Κοινωνικού Ταμείου  

Επίσημη Εφημερίδα αριθ. L 236 της 11/08/1982 σ. 0021 - 0021

***** ΑΠΟΦΑΣΗ ΤΗΣ ΕΠΙΤΡΟΠΗΣ  της 26ης Ιουλίου 1982  περί τροποποιήσεως της απόφασης αριθ. 78/706/ΕΟΚ σχετικής με ορισμένες διοικητικές μεθόδους της λειτουργίας του Ευρωπαϊκού Κοινωνικού Ταμείου  (82/541/ΕΟΚ)  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τον κανονισμό (ΕΟΚ) αριθ. 2396/71 του Συμβουλίου της 8ης Νοεμβρίου 1971 περί εφαρμογής της αποφάσεως του Συμβουλίου της 1ης Φεβρουαρίου 1971 περί αναμορφώσεως του Ευρωπαϊκού Κοινωνικού Ταμείου (1), όπως τροποποιήθηκε από τον κανονισμό (ΕΟΚ) αριθ. 2893/77 (2), και ιδίως το άρθρο 13,  Εκτιμώντας:  ότι για να εκπληρώσει αποτελεσματικά το ρόλο της για τη σωστή χρηματοδοτική διαχείριση του Ευρωπαϊκού Κοινωνικού Ταμείου, η προθεσμία που ορίζεται στο άρθρο 4 της αποφάσεως 78/706/ΕΟΚ πρέπει να θεωρείται ως αποκλειστική προθεσμία·  ότι για λόγους νομικής ασφαλείας, πρέπει να προσδιοριστεί η ισχύς αυτή με σαφήνεια και βεβαιότητα στο κείμενο της εν λόγω διάταξης,  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:  Άρθρο 1  Το άρθρο 4 της απόφασης 78/706/ΕΟΚ τροποποιείται ως εξής:  1. Στην παράγραφο 1 προστίθεται η επόμενη φράση:  «Η πληρωμή συνδρομής, για την οποία υποβλήθηκε αίτηση μετά τη λήξη της προθεσμίας αυτής, αποκλείεται.»  2. Η παράγραφος 2 αντικαθίσταται με το ακόλουθο κείμενο:  «Όσον αφορά τις ενέργειες που τερματίσθηκαν πριν από την 1η Αυγούστου 1981, τα Κράτη μέλη έχουν έξι μήνες, από την ημερομηνία που αρχίζει να ισχύει η παρούσα απόφαση, για την υποβολή των αιτήσεων πληρωμής που δεν υποβλήθηκαν ακόμα.»  Άρθρο 2  Η παρούσα απόφαση απευθύνεται στα Κράτη μέλη.  Έγινε στις Βρυξέλλες, στις 26 Ιουλίου 1982.  Για την 'Επιτροπή  Ivor RICHARD  Μέλος της Επιτροπής  (1) ΕΕ αριθ. L 249 της 10. 11. 1971, σ. 54.  (2) ΕΕ αριθ. L 337 της 27. 12. 1977, σ. 1.